# POŽIADAVKY NA SPRACOVANIE DOKUMENTÁCIE STAVBY

Dokumentácia bude spracovaná pre stavbu „**Aktualizácia štúdie realizovateľnosti Rýchlostná cesta R6 štátna hranica SR/ČR – Púchov (D1)**“

1. Na titulnej stránke (obale) celej dokumentácie sa uvedie:

• názov stavby,

• druh dokumentácie,

• názov objednávateľa dokumentácie,

• názov zhotoviteľa dokumentácie stavby,

• dátum zhotovenia dokumentácie stavby (mesiac, rok),

• spracovateľ dokumentácie.

• podzhotoviteľ dokumentácie.

Dokumentácia musí byť podpísaná a opečiatkovaná hlavným inžinierom projektu, podpísaná zodpovedným projektantom alebo projektantom subdodávateľa pečiatkou odbornej spôsobilosti.

Jednotlivé časti dokumentácie a ich prílohy musia byť vypracované osobami, ktoré musia spĺňať technické a odborné predpoklady **podľa Prílohy č. 7 k časti B.1 súťažných podkladov**

2. Dokumentácia musí byť vypracovaná v slovenskom jazyku, vrátane popisu jednotlivých navrhovaných variantov, objektov, častí dokumentácie a vo formáte A4, Situácie farebnou tlačou. Tiež zakreslenie navrhovaných variantov do ortofotomapy, perspektívne a axonometrické pohľady, fotomontáže, vizualizácia. Zhrnutie - popis študovaných variantov, dopravných vzťahov, dopravný model, závery navrhovaného riešenia pre jednotlivé úseky, cena verejnej práce, prehľadná situácia bude doložené v samostatnej prílohe v anglickom jazyku.

3. Každá samostatná časť dokumentácie musí byť jednotne a jednoznačne opatrená názvom stavby, druhom dokumentácie a názvom tejto časti dokumentácie.

4. Zoznam vyjadrujúci obsah jednotlivých častí dokumentácie stavieb sa uvedie na vnútornej strane obalu alebo na prvej strane zväzku tvoriaceho celok.

5. Každá písomná časť dokumentácie stavby, obsahujúca viac než jeden list, musí byť spojená v jeden pevný celok.

6. Pri výkresových častiach dokumentácie stavby musí titulná strana tvoriť s voľne zakladaným výkresom neoddeliteľný celok. Výkresy spojené vo zväzku sa opatria súhrnnou titulnou stranou a na jednotlivé výkresy sa jednotne vyznačia údaje, týkajúce sa týchto výkresov.

7. Pre spracovanie písomností dokumentácie stavby sa použije normalizovaný formát A4, prípadne A3 pri tabuľkách. Výkresy dokumentácie stavby musia mať (po prípadnom zložení) jednotný formát normalizovaného radu A4. Spracovanie výkresov sa uskutoční podľa platných výkresových požiadaviek objednávateľa.

Požiadavky na kvalitu materiálu, druh reprografickej metódy pre texty a výkresy, farebnosť, výsledný formát, počet súprav, počet výtlačkov jednotlivých príloh alebo častí a ďalšie požiadavky na vybavenie dokumentácie stavieb určí objednávateľ v zmluve o dielo.

8. Zmeny a opravy v odovzdávaných súpravách dokumentácie stavby smie zhotoviteľ dokumentácie vykonať len so zvolením objednávateľa. Škrabanie a mazanie odovzdaných súprav dokumentácie stavieb nie je povolené.

9. Opravy a zmeny uskutočnené pri schvaľovaní sa v dokumentácii stavby vyznačia trvanlivým spôsobom červene alebo zelene a to tak, aby bol viditeľný i pôvodný údaj a aby bolo zrejmé, kedy a kto (meno, útvar) opravu či zmenu vykonal.

10. Výpočty určené k trvalému uloženiu musia byť vyhotovené spôsobom tak, aby výkresy a texty boli jasné a čitateľné po celú dobu životnosti stavby.

11. V prípade, že sa v dokumentácii vyskytujú kópie, tieto musia byť jasné a čitateľné.

12. V prípade, že dokumentáciu spracováva subdodávateľ (podzhotoviteľ), musí byť dokumentácia potvrdená aj zhotoviteľom zákazky (nositeľom zmluvy o dielo), podpísaná a opečiatkovaná hlavným inžinierom projektu.

13. Výkresovú dokumentáciu dodať vo formáte .dgn a .dwg (vo verzii 2004 a vyššej) , textovú a tabuľkovú časť dodať vo formátoch .doc a .xls + kompletnú dokumentáciu vo formáte .pdf s prepínaním hladín. Digitálna forma dokumentácie musí byť nechránená, editovateľná s možnosťou tlače. Ortofotomapa vo formáte TIFF s georeferencovaním \*.tfw a vo formáte JPEG s georeferencovaním \*.jgw (využitie digitálnych dát v programe GIS Esid). Názvy adresárov a podadresárov v digitálnej forme dokumentácie musia korešpondovať s názvami jednotlivých častí dokumentácie a jej príloh.

14. Ortofotomapy v digitálnej forme s licenciou pre Národnú diaľničnú spoločnosť, a.s.

15. Vyhotovenie informačného bulletinu v tlači bude v zmysle pokynov Objednávateľa (vizuál, dizajn, manuál). Všetky formy podkladov a realizovaných výstupov sú v zmysle autorských práv majetkom Objednávateľa. Informačný bulletin bude obsahovať:

krátka textová správa o investičnom projekte (prínos projektu, príprava investície, rozsah investície, technické hľadisko, dopravno-inžinierske hľadisko, enviromentálne a socio-ekonomické hľadisko), prehľadná situácia – vizualizácia odporučeného variantu / alternatívy, resp. variantov odporučených pre proces EIA. Digitálna forma 1× v ostrej editovateľnej verzii a 1× vo formáte .pdf. Informačný bulletin bude obsahovať tie varianty, s ktorými sa bude uvažovať do procesu EIA.

Informačný bulletin, vizualizácie, ako aj všetky grafické prílohy, či rozpisky, súvisiace aj s prezentáciou objednávateľa je potrebné vypracovať v jednotnom dizajne, jednotnom grafickom štýle zhrnutom v Korporátnom dizajn manuáli Národnej diaľničnej spoločnosti, a.s., ktorý je prílohou č. 9 k časti B1 týchto súťažných podkladov.